ข้อบัญญัติองค์การบริหารส่วนตำบลท่าโรงเรื่องการกำจัดสิ่งปฏิกูลและขยะมูลฝอยพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลท่าโรงว่าด้วยการกำจัดสิ่งปฏิกูลและขยะมูลฝอยอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๐ มาตรา ๔๔ มาตรา ๕๕ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลท่าโรงโดยความเห็นชอบของสภาองค์การบริหารส่วนตำบลท่าโรงและนายอำเภอวิเชียรบุรีจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลท่าโรง เรื่อง การกำจัดสิ่งปฏิกูลและขยะมูลฝอยพ.ศ. ๒๕๕๙ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลท่าโรงนับแต่วันที่ได้ประกาศไว้โดยเปิดเผยณ ที่ทำการองค์การบริหารส่วนตำบลท่าโรงเป็นต้นไปข้อ ๓ ในข้อบัญญัตินี้สิ่งปฏิกูลหมายความว่า อุจจาระหรือปัสสาวะ และหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นขยะมูลฝอยหมายความว่า เศษกระดาษ เศษผ้า เศษอาหาร เศษสินค้า ถุงพลาสติก ภาชนะที่ใส่อาหารเถ้า มูลสัตว์หรือซากสัตว์ รวมตลอดถึงสิ่งอื่นใดที่เก็บกวาดจากถนนตลอดที่เลี้ยงสัตว์หรือที่อื่น และหมายความรวมตลอดถึงขยะมูลฝอยติดเชื้อขยะมูลฝอยที่เป็นพิษ หรืออันตรายจากชุมชนที่หรือทางสาธารณะหมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้อาคารหมายความว่า ตึก บ้าน เรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่น ซึ่งบุคคลอาจเข้าอยู่หรือเข้าใช้สอยได้เจ้าพนักงานท้องถิ่นหมายความว่า นายกองค์การบริหารส่วนตำบลท่าโรงเจ้าพนักงานสาธารณสุขหมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕พนักงานเจ้าหน้าที่หมายความว่า พนักงานที่ได้รับการแต่งตั้งจากเจ้าพนักงานท้องถิ่นให้ปฏิบัติหน้าที่ตามพระราชบัญญัติการสาธารณสุข พ.ศ.๒๕๓๕ข้อ ๔ ห้ามผู้ใดถ่ายเท ทิ้งหรือทำให้มีสิ่งปฏิกูลและขยะมูลฝอยในที่หรือทางสาธารณะ เป็นต้นว่า ถนน ตรอก ซอย แม่น้ำ คลองคู สระน้ำบ่อน้ำ เว้นแต่ในที่ซึ่งองค์การบริหารส่วนตำบลท่าโรง จัดตั้งไว้ให้โดยเฉพาะข้อ ๕ ห้ามผู้ใดนำสิ่งปฏิกูลไปในที่หรือทางสาธารณะเว้นแต่จะได้ใส่ภาชนะหรือที่เก็บมิดชิดไม่ให้มีสิ่งปฏิกูลหรือกลิ่นเหม็นรั่วออกมาข้างนอกข้อ ๖ ห้ามผู้ใดทำการถ่ายเทขนหรือเคลื่อนย้ายสิ่งปฏิกูลและขยะมูลฝอยในถังรับ รถขน เรือขน สถานที่เทเก็บหรือพักสิ่งปฏิกูลและขยะมูลฝอยขององค์การบริหารส่วนตำบลท่าโรงเว้นแต่เป็นการกระทำของพนักงานหรือเจ้าหน้าที่ขององค์การบริหารส่วนตำบลท่าโรงข้อ ๗ ห้ามผู้ใดทำการขน ถ่าย เท คุ้ยเขี่ยหรือขุดขยะมูลฝอยในที่รองรับ รถขน เรือขนหรือสถานที่พักขยะมูลฝอยใด ๆขององค์การบริหารส่วนตำบลท่าโรงเว้นแต่เป็นการกระทำของพนักงานหรือเจ้าหน้าที่ขององค์การบริหารส่วนตำบลท่าโรงข้อ ๘ เจ้าของหรือผู้ครอบครองอาคารหรือสถานที่ใดๆ ต้องจัดให้มีที่รองรับสิ่งปฏิกูลและขยะมูลฝอยในอาคารหรือสถานที่นั้น ๆให้ถูกต้องตามสุขลักษณะข้อ ๙ ที่รองรับสิ่งปฏิกูลและขยะมูลฝอยต้องเป็นภาชนะปิดมิดชิดไม่รั่วไม่ซึมและไม่มีกลิ่นเหม็นรั่วออกมาข้างนอกและที่รองรับขยะมูลฝอยต้องไม่รั่วมีฝาปิดมิดชิดกันแมลง และสัตว์ซึ่งได้ทำตามแบบที่เจ้าพนักงานสาธารณสุขหรือเจ้าพนักงานท้องถิ่นเห็นชอบข้อ ๑๐ เจ้าของหรือผู้ครอบครองอาคารหรือสถานที่ใดๆ ต้องรักษาบริเวณอาคาร หรือสถานที่นั้น ไม่ให้มีการถ่าย เท หรือทิ้งสิ่งปฏิกูลและขยะมูลฝอยในประการที่ขัดต่อสุขลักษณะข้อ ๑๑ ห้ามเจ้าของหรือผู้ครอบครองอาคารหรือสถานที่ใดๆ ทำการกำจัดสิ่งปฏิกูลและขยะมูลฝอยอันอาจทำให้เกิดมลภาวะที่เป็นพิษ เช่น ควันกลิ่นหรือแก๊สเป็นต้นเว้นแต่จะได้กระทำโดยวิธีการที่ถูกสุขลักษณะหรือกระทำตามคำแนะนำของเจ้าพนักงานสาธารณสุขหรือเจ้าพนักงานท้องถิ่นข้อ ๑๒ ถ้าเจ้าพนักงานท้องถิ่นเห็นว่าอาคารหรือสถานที่ใดควรทำการเก็บขนสิ่งปฏิกูลและขยะมูลฝอยไปทำการกำจัดให้ถูกต้องด้วยสุขลักษณะยิ่งขึ้นเจ้าพนักงานท้องถิ่นจะแจ้งเป็นหนังสือไปยังเจ้าของหรือผู้ครอบครองอาคารสถานที่หรือบริเวณนั้นๆ ให้ทราบล่วงหน้าไม่น้อยกว่าสิบห้าวันหรือเมื่อได้ทำการปิดประกาศไว้ในที่เปิดเผยกำหนดบริเวณที่ต้องทำการเก็บขนสิ่งปฏิกูล และขยะมูลฝอยไม่น้อยกว่าสามแห่งเป็นเวลาไม่น้อยกว่าสิบห้าวันนับแต่วันประกาศแล้วเจ้าของหรือผู้ครอบครองอาคารหรือสถานที่ใด ๆจะต้องให้เจ้าหน้าที่ของเจ้าพนักงานท้องถิ่นหรือบุคคลผู้ได้รับอนุญาตจากเจ้าพนักงานท้องถิ่นเก็บ ขนสิ่งปฏิกูลและขยะมูลฝอยจากอาคารสถานที่หรือบริเวณนั้น ๆ ซึ่งตนเป็นเจ้าของหรือครอบครองอยู่โดยเสียค่าธรรมเนียมเก็บขนตามอัตราที่ได้กำหนดไว้ท้ายข้อบัญญัตินี้ข้อ ๑๓ อาคารชั่วคราวของคนงานก่อสร้างต้องจัดให้มีที่รองรับสิ่งปฏิกูลและขยะมูลฝอยและให้เจ้าของหรือผู้ควบคุมอาคารดังกล่าวต้องปฏิบัติให้ถูกต้องด้วยลักษณะเกี่ยวกับการเก็บขน และกำจัดสิ่งปฏิกูลหรือขยะมูลฝอยดังนี้(๑)ผู้จัดสร้างอาคารชั่วคราวสำหรับคนงานก่อสร้างต้องปฏิบัติ ดังต่อไปนี้(๑.๑)ต้องจัดให้มีส้วมที่ถูกสุขลักษณะตามข้อกำหนด ต่อไปนี้(๑.๑.๑)ตัวเรือนส้วมต้องแข็งแรง และมิดชิด(๑.๑.๒) พื้นที่ภายในห้องส้วมต้องไม่น้อยกว่า ๐.๙๐ ตารางเมตรต่อ๑ ที่นั่งและต้องมีความกว้างไม่น้อยกว่า ๐.๙๐ เมตร(๑.๑.๓)พื้นห้องส้วมทำด้วยวัสดุแข็งแรงทำความสะอาดง่ายมีความลาดเอียงอย่างน้อย ๑ ต่อ ๒๐และต้องมีจุดระบายน้ำทิ้งอยู่ในตำแหน่งต่ำสุดของพื้นห้อง(๑.๑.๔)ห้องส้วมต้องมีช่องระบายอากาศอย่างน้อย ๑๐% ของพื้นที่ห้องและมีแสงสว่างภายในห้องอย่างน้อย ๕ ฟุตเทียน(๑.๑.๕)มีหัวส้วมชนิดสามารถป้องกันกลิ่น และแมลงพาหะนำโรคได้ด้วยน้ำ(๑.๑.๖)มีท่อระบายอุจจาระขนาดเส้นผ่าศูนย์กลางอย่างน้อย ๔ นิ้ว และวางลาดเอียงอย่างน้อย ๑ต่อ ๑๐ ระบายอุจจาระจากหัวส้วมลงสู่ระบบบำบัดน้ำเสียหรือบ่อเกรอะซึ่งน้ำไม่สามารถซึมเข้า ออกได้ และมีความจุอย่างน้อย ๐.๗๕ ลูกบาศก์เมตรก่อนปล่อยลงสู่บ่อซึมหรือร่องซึมใต้พื้นดินหรือถังกรองหรืออื่น ๆ ในลักษณะเดียวกัน(๑.๑.๗)ที่ฐานส้วมต้องมีท่อระบายอากาศ ขนาดเส้นผ่าศูนย์กลาง อย่างน้อย ๑ นิ้วสูงเหนือหลังคาส้วม(๑.๑.๘)มีน้ำสำหรับราดส้วมอย่างเพียงพอ(๑.๒)ต้องจัดให้มีส้วมที่ถูกสุขลักษณะในปริมาณที่เพียงพอกับจำนวนคนงาน คือส้วม ๑ ที่ต่อคนงาน ๒๕ คน(๑.๓)ต้องจัดให้มีถังขยะที่ไม่รั่วซึม และมีฝาปิดทุกครอบครัวและมีที่รองรับขยะรวมขนาดความจุ ๒๐๐ ลิตรต่อ ๖๐ คนต่อวัน และมีการปกปิดป้องกันสัตว์พาหะนำโรคได้(๒)ผู้ครอบครองอาคาร (คนงานก่อสร้าง) ต้องปฏิบัติ ดังต่อไปนี้(๒.๑)กรณีส้วมแตกชำรุดหรือเต็มจนอาจเป็นเหตุให้เกิดการแพร่กระจายของสิ่งปฏิกูลต้องดำเนินการซ่อมแซมหรือดำเนินการดูดส้วมแล้วแต่กรณี(๒.๒)ต้องรักษาความสะอาดส้วมห้ามถ่ายอุจจาระปัสสาวะนอกส้วม(๒.๓)ต้องเก็บกวาดขยะขยะมูลฝอยลงถังขยะโดยเฉพาะขยะเปียกต้องเก็บในถังขยะที่มีฝาปิดหรืออาจเก็บในถุงพลาสติกข้อ ๑๔ เจ้าของหรือผู้ครอบครองอาคารหรือสถานที่หรือบริเวณใดๆ ซึ่งอยู่นอกบริเวณเก็บขนสิ่งปฏิกูลและขยะมูลฝอยตามข้อ ๑๓ ต้องกำจัดสิ่งปฏิกูลและขยะมูลฝอยตามคำแนะนำของเจ้าพนักงานสาธารณสุขหรือเจ้าพนักงานท้องถิ่นโดยการเผาฝังหรือโดยวิธีอื่นใดที่ไม่ขัดต่อสุขลักษณะกิจการรับทำการเก็บขนหรือกำจัดสิ่งปฏิกูลและขยะมูลฝอยข้อ ๑๕ ห้ามผู้ใดดำเนินกิจการรับทำการเก็บขนหรือกำจัดสิ่งปฏิกูลหรือขยะมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับใบอนุญาตจาก เจ้าพนักงานท้องถิ่นข้อ ๑๖ ผู้ใดประสงค์จะดำเนินกิจการรับทำการเก็บขนหรือกำจัดสิ่งปฏิกูลและขยะมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการ ให้ยื่นคำขอรับใบอนุญาตตามแบบสม.๑ ต่อเจ้าพนักงานท้องถิ่นพร้อมกับหลักฐานต่าง ๆตามที่องค์การบริหารส่วนตำบลท่าโรงกำหนดดังนี้(๑)บัตรประจำตัวพร้อมสำเนาที่รับรองถูกต้อง(๒)ทะเบียนบ้านพร้อมสำเนาที่รับรองถูกต้อง(๓)สำเนาหนังสือรับรองการจดทะเบียนนิติบุคคล พร้อมแสดงบัตรประจำตัวประชาชนของผู้แทนนิติบุคคล(ในกรณีที่ผู้ขออนุญาตเป็นนิติบุคคล)(๔)หนังสือมอบอำนาจในกรณีที่เจ้าของกิจการไม่มายื่นขอรับใบอนุญาตด้วยตนเอง(๕)ใบรับรองแพทย์ข้อ ๑๗ คุณสมบัติของผู้ขออนุญาตดำเนินกิจการรับทำการเก็บขนหรือกำจัดสิ่งปฏิกูลหรือขยะมูลฝอยตลอดจนหลักเกณฑ์วิธีการและเงื่อนไขในการขอ และการออกใบอนุญาตให้เป็นไปตามที่องค์การบริหารส่วนตำบลท่าโรงกำหนดข้อ ๑๘ เมื่อเจ้าพนักงานท้องถิ่นได้รับคำขอรับใบอนุญาตให้ตรวจสอบความถูกต้องและความสมบูรณ์ของคำขอ หากปรากฏว่าผู้ขออนุญาตปฏิบัติถูกต้องตามหลักเกณฑ์วิธีการและเงื่อนไขที่กำหนดไว้แล้วและเป็นกรณีที่เจ้าพนักงานท้องถิ่นเห็นสมควรให้เจ้าพนักงานท้องถิ่นออกใบอนุญาตตามแบบ สม.๒ข้อ ๑๙ ผู้ได้รับอนุญาตต้องมารับใบอนุญาตพร้อมกับชำระค่าธรรมเนียมตามอัตราค่าธรรมเนียมที่กำหนดท้ายข้อบัญญัตินี้ภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาต และชำระค่าธรรมเนียมภายในระยะเวลาที่กำหนดจะถือว่าสละสิทธิ์ข้อ ๒๐ ในการให้บริการตามใบอนุญาตผู้รับใบอนุญาตต้องทำสัญญาเป็นหนังสือกับผู้รับบริการทุกรายโดยสัญญาดังกล่าวอย่างน้อยต้องระบุถึงอัตราค่าบริการระยะเวลาในการให้บริการและความรับผิดชอบในกรณีผิดสัญญาโดยส่งสำเนาสัญญาและใบเสร็จรับเงินให้เจ้าพนักงานท้องถิ่นภายในกำหนดสามสิบวันก่อนวันที่เริ่มการให้บริการทั้งนี้อัตราค่าบริการต้องไม่เกินอัตราที่กำหนดไว้ ในบัญชีอัตราค่าธรรมเนียมท้ายข้อบัญญัตินี้ข้อ ๒๑ เมื่อผู้รับใบอนุญาตเลิกการให้บริการแก่ผู้รับบริการรายใดจะต้องทำเป็นหนังสือแจ้งพนักงานท้องถิ่นภายในกำหนดสามสิบวันก่อนวันที่ได้เริ่มการให้บริการตามสัญญาใหม่ข้อ ๒๒ ผู้ได้รับใบอนุญาตจากเจ้าพนักงานท้องถิ่นให้ดำเนินการเก็บขนและกำจัดสิ่งปฏิกูลหรือขยะมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการต้องปฏิบัติตามหลักเกณฑ์วิธีการ และเงื่อนไขดังนี้(๑)กิจการเก็บขน และกำจัดสิ่งปฏิกูล(๑.๑)รถขนถ่ายสิ่งปฏิกูลต้องได้รับอนุญาตจากกรมการขนส่งทางบก(๑.๒)รถขนถ่ายสิ่งปฏิกูลต้องมีลักษณะดังนี้(๑.๒.๑)ส่วนของรถที่ใช้บรรจุสิ่งปฏิกูลต้องปกปิดมิดชิดสามารถป้องกันกลิ่นและสัตว์แมลงนำโรคได้และมีฝาปิดอยู่ด้านบน(๑.๒.๒)ท่อหรือสายที่ใช้ดูดสิ่งปฏิกูลควรอยู่ในสภาพดีไม่รั่วซึม(๑.๒.๓)มีปั๊มดูดสิ่งปฏิกูลที่มีการติดตั้งมาตรวัดปริมาณของสิ่งปฏิกูลที่ใช้การได้ดีและมองเห็นระดับได้อย่างชัดเจน(๑.๓)รถขนถ่ายสิ่งปฏิกูลต้องมีข้อความติดด้านข้าง และด้านหลังรถดังนี้รถขนถ่ายสิ่งปฏิกูลปริมาตรบรรจุ..ลูกบาศก์เมตรได้รับอนุญาตจากองค์การบริหารส่วนตำบลท่าโรงใบอนุญาตเลขที่../ชื่อบริษัทหรือเจ้าของกิจการพร้อมหมายเลขโทรศัพท์(ด้วยตัวหนังสือขนาดที่ชัดเจน)(๑.๔)มีอุปกรณ์ทำความสะอาดประจำรถ เช่น ถังตักน้ำ ไม้กวาด น้ำยาฆ่าเชื้อโรคที่ไม่เป็นอันตรายต่อสุขภาพ และก่อผลกระทบต่อสิ่งแวดล้อม(๑.๕)ในกรณีกำจัดสิ่งปฏิกูลเอง ต้องมีระบบบำบัดที่ถูกหลักสุขาภิบาลโดยที่แหล่งกำจัดนั้นจะต้องไม่ก่อให้เกิดเหตุรำคาญและไม่ก่อให้เกิดมลพิษต่อสิ่งแวดล้อม(๑.๖)มีเสื้อคลุมถุงมือยางรองเท้ายางสำหรับผู้ปฏิบัติงาน(๑.๗)ขณะทำการดูดสิ่งปฏิกูลผู้ปฏิบัติต้องสวมเสื้อคลุม ถุงมือยาง รองเท้ายาง(๑.๘)ทำความสะอาดท่อหรือสายที่ใช้ดูดสิ่งปฏิกูล โดยหลังดูดสิ่งปฏิกูลเสร็จแล้วให้ทำความสะอาด โดยไม่ก่อให้เกิดอันตรายต่อสุขภาพ และสิ่งแวดล้อม(๑.๙)ทำความสะอาดรถอย่างน้อยวันละ ๑ ครั้ง หลังจากที่ออกปฏิบัติงาน ขนถ่ายสิ่งปฏิกูลแล้วและน้ำเสียที่เกิดจากการล้าง ต้องได้รับการบำบัดที่ถูกหลักสุขาภิบาล(๑.๑๐)การบำบัดน้ำทิ้งโดยใช้ลานทรายซึมหรือร่องซึมจะต้องห่างจากแหล่งน้ำดื่มน้ำใช้ไม่น้อยกว่า ๓๐ เมตร(๑.๑๑)กรณีมีสิ่งปฏิกูลเรี่ยราดให้ทำการฆ่าเชื้อโรคด้วยน้ำยาฆ่าเชื้อโรคที่ไม่เป็นอันตรายต่อสุขภาพและสิ่งแวดล้อมแล้วทำการฆ่าเชื้อ(๑.๑๒)ทำความสะอาดเสื้อคลุมถุงมือยาง รองเท้ายางทุกวันที่ปฏิบัติงาน(๑.๑๓)มีการตรวจสุขภาพของผู้ปฏิบัติงานอย่างน้อยปีละ ๑ ครั้ง(๑.๑๔)ผู้ดำเนินการขนถ่ายสิ่งปฏิกูลจะคิดค่าบริการได้ไม่เกินอัตราที่องค์การบริหารส่วนตำบลท่าโรงกำหนด(๒)กิจการเก็บขยะมูลฝอย(๒.๑)รถเก็บขยะมูลฝอยทุกคันต้องได้รับการออกแบบประกอบและสร้างให้มีลักษณะถูกต้องตามกฎหมายขนส่งทางบก และกฎหมายอื่น ๆที่เกี่ยวข้องสามารถป้องกันการปลิว ตกหล่นของขยะมูลฝอยและการรั่วไหลของน้ำเสียจากขยะมูลฝอยในขณะทำการเก็บและขนย้ายขยะมูลฝอยไปยังสถานที่กำจัด(๒.๒)รถเก็บขนขยะมูลฝอยทุกคันต้องมีข้อความติดด้านข้าง และด้านหลังรถดังนี้รถเก็บขนขยะมูลฝอยได้รับอนุญาตจากองค์การบริหารส่วนตำบลท่าโรงใบอนุญาตเลขที่./.ชื่อบริษัทหรือเจ้าของกิจการพร้อมหมายเลขโทรศัพท์(ด้วยตัวหนังสือขนาดที่เห็นชัด)(๒.๓)ผู้รับจ้างจัดให้มีพนักงานขับรถพนักงานเก็บขนขยะมูลฝอยตลอดจนวัสดุอุปกรณ์ประกอบการบริการเก็บขนขยะมูลฝอยอย่างเพียงพอและเหมาะสมต่อการปฏิบัติงานเก็บขนขยะมูลฝอยประจำวัน(๒.๔)ผู้รับจ้างต้องจัดหาภาชนะรองรับขยะมูลฝอยสำหรับผู้สัญจรทางเท้า ริมถนน และภาชนะรองรับขยะมูลฝอยรวมในเขตพื้นที่ให้บริการตามรูป ชนิดและตำแหน่งที่องค์การบริหารส่วนตำบลท่าโรงกำหนด(๒.๕)ผู้รับจ้างจะต้องทำการเก็บขนขยะมูลฝอยที่ทำการจัดเก็บแล้วนั้นไปยังสถานที่กำจัดขยะมูลฝอยที่องค์การบริหารส่วนตำบลท่าโรงกำหนด(๒.๖) ผู้รับจ้างต้องจัดให้มีสถานที่ทำการถาวรในเขตองค์การบริหารส่วนตำบลท่าโรง หรือสถานที่ซึ่งสามารถติดต่อได้สะดวกโดยจะต้องจัดให้มีเจ้าหน้าที่ที่เหมาะสมตลอดเวลาทำการปกติและสถานที่ทำการจะต้องเปิดให้ประชาชนเข้ามาติดต่อขอรับบริการหรือร้องเรียนได้ในระหว่างเวลาทำงานได้โดยสะดวก(๒.๗)ผู้รับจ้างต้องจัดให้มีลานจอดรถหรืออาคารจอดรถสำหรับรถเก็บขนขยะมูลฝอยทุกคันที่ใช้ในการปฏิบัติงานและต้องดูแลรักษาให้สถานที่ดังกล่าวอยู่ในสภาพที่ดี และถูกสุขลักษณะตลอดเวลา(๒.๘)ผู้รับจ้างต้องจัดให้มีการล้างทำความสะอาดรถอย่างน้อยวันละ ๑ ครั้งหลังจากที่ออกปฏิบัติงานเก็บขนขยะมูลฝอย และน้ำเสียที่เกิดจากการล้างต้องได้รับการบำบัดที่ถูกหลักสุขาภิบาล(๒.๙)ในระหว่างการปฏิบัติงานพนักงานทุกคนของผู้รับจ้างจะต้องสวมใส่ชุดเครื่องแบบที่มีชื่อนามสกุล ตามที่ผู้รับจ้างตกลงไว้กับองค์การบริหารส่วนตำบลท่าโรง(๒.๑๐)ในการปฏิบัติงานผู้รับจ้างต้องควบคุมดูแลมิให้มีการดำเนินการเก็บขนขยะมูลฝอยในลักษณะที่ไม่ปลอดภัยต่อการทำงานหรือทำให้เกิดการละเมิดต่อผู้อื่น(๒.๑๑)ผู้รับจ้างต้องจัดให้มีการตรวจสุขภาพของผู้ปฏิบัติงานอย่างน้อยปีละ ๑ ครั้ง(๓)กิจการกำจัดขยะมูลฝอย ผู้รับจ้างกำจัดขยะมูลฝอยต้องปฏิบัติตามคำแนะนำของเจ้าพนักงานสาธารณสุขและหรือตามคำสั่งของเจ้าพนักงานท้องถิ่นข้อ ๒๓ ผู้รับใบอนุญาตต้องปฏิบัติดังนี้(๑)รักษาคุณสมบัติตามที่กำหนดไว้ในข้อ ๑๗ ตลอดเวลาที่ยังดำเนินกิจการ ตามใบอนุญาต(๒)ปฏิบัติตามรายละเอียดที่ได้ยื่นไว้ตามข้อ ๒๐(๓)ปฏิบัติการอื่นใดเกี่ยวด้วยสุขลักษณะความปลอดภัยและการรักษาคุณภาพสิ่งแวดล้อมตามคำแนะนำหรือคำสั่งเจ้าพนักงานสาธารณสุข และคำสั่งเจ้าพนักงานท้องถิ่นรวมทั้งระเบียบข้อบัญญัติ และประกาศขององค์การบริหารส่วนตำบลท่าโรงข้อ ๒๔ เมื่อผู้รับใบอนุญาตประสงค์จะขอต่ออายุใบอนุญาตให้ยื่นคำขอต่อเจ้าพนักงานท้องถิ่นตามแบบสม.๓ ก่อนใบอนุญาตสิ้นอายุ เมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตข้อ ๒๕ ใบอนุญาตให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลท่าโรงข้อ ๒๖ เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำขอเลิกการดำเนินกิจการต่อเจ้าพนักงานท้องถิ่นตามแบบ สม.๔ข้อ ๒๗ หากผู้รับใบอนุญาตประสงค์จะแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามแบบ สม.๔ข้อ ๒๘ ในกรณีที่ใบอนุญาตสูญหายถูกทำลายหรือชำรุดในสาระสำคัญผู้ใบรับอนุญาตจะต้องยื่นคำขอรับใบแทนใบอนุญาตต่อเจ้าพนักงานท้องถิ่นตามแบบสม.๔ ภายในสิบห้าวันนับแต่วันที่ได้ทราบถึงการสูญหายถูกทำลายหรือชำรุดในสาระสำคัญ แล้วแต่กรณีพร้อมหลักฐาน ดังต่อไปนี้(๑)เอกสารการแจ้งความต่อสถานีตำรวจกรณีการสูญหายหรือถูกทำลาย(๒)ใบอนุญาตเดิมกรณีชำรุดในสาระสำคัญข้อ ๒๙ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์วิธีการและเงื่อนไข ดังนี้(๑) การออกใบแทนใบอนุญาตให้ใช้แบบ สม.๒โดยประทับตราสีแดงคำว่า ใบแทน กำกับไว้ด้วย และให้มีวันเดือน ปีที่ออกใบแทน พร้อมทั้งลงลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทน และต้นขั้วใบแทน(๒)ให้ใช้ใบแทนใบอนุญาตได้เท่ากับเวลาที่เหลือของอายุใบอนุญาตเดิมนั้น(๓)บันทึกด้านหลังขั้วใบอนุญาตเดิมระบุสาเหตุการสูญหายถูกทำลายหรือชำรุดในสาระสำคัญของใบอนุญาตเดิมแล้วแต่กรณี และลงเล่มที่เลขที่ปีของใบแทนใบอนุญาตข้อ ๓๐ ผู้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผย และเห็นได้ง่าย ณ สถานที่ประกอบกิจการตลอดเวลาที่ประกอบกิจการข้อ ๓๑ ให้ใช้แบบพิมพ์ต่าง ๆ ตามที่กำหนดไว้ท้ายข้อบัญญัตินี้ดังต่อไปนี้(๑)คำขอรับใบอนุญาตประกอบกิจการรับทำการเก็บขนหรือกำจัดสิ่งปฏิกูลหรือขยะมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบ สม.๑(๒)ใบอนุญาตประกอบกิจการรับทำการเก็บขนหรือกำจัดสิ่งปฏิกูลหรือขยะมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบสม.๒(๓)คำขอต่ออายุใบอนุญาตประกอบกิจการรับทำการเก็บขนหรือกำจัดสิ่งปฏิกูลหรือขยะมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบสม.๓(๔)คำขออนุญาตการต่าง ๆ ให้ใช้แบบ สม.๔ข้อ ๓๒ กรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุขพ.ศ. ๒๕๓๕ กฎกระทรวงที่ออกตามแห่งความพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับอนุญาตตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันกรณีปรากฏว่าผู้รับใบอนุญาตถูกสั่งพักใช้ใบอนุญาตตั้งแต่สองครั้งขึ้นไปและมีเหตุจะต้องถูกสั่งพักใช้ใบอนุญาตอีกเจ้าพนักงานท้องถิ่นมีอำนาจออกคำสั่งเพิกถอนใบอนุญาตได้ข้อ ๓๓ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใบอนุญาตตั้งแต่สองครั้งขึ้นไป และมีเหตุที่จะต้องถูกสั่งพักใบอนุญาตอีก(๒)ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ.๒๕๓๕ กฎกระทรวงที่ออกตามความแห่งพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับอนุญาตและการไม่ปฏิบัติหรือการปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๓๔ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ ๓๕ บรรดาใบอนุญาตให้ดำเนินกิจการรับทำการเก็บขนกำจัดสิ่งปฏิกูลหรือขยะมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการที่ได้ออกก่อนวันใช้ข้อบัญญัตินี้ให้คงใช้ไปจนกว่าสิ้นอายุใบอนุญาตนั้นข้อ ๓๖ ให้นายกองค์การบริหารส่วนตำบลท่าโรงเป็นผู้รักษาการตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๑๐ มกราคม พ.ศ.๒๕๖๐หนูเต็ม แสงวันนายกองค์การบริหารส่วนตำบลท่าโรง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลท่าโรงเรื่อง การกำจัดสิ่งปฏิกูลและขยะมูลฝอย พ.ศ. ๒๕๕๙๒. คำขอรับใบอนุญาตประกอบกิจการรับทำการเก็บขน หรือกำจัดสิ่งปฏิกูลหรือขยะมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการในเขตองค์การบริหารส่วนตำบลท่าโรง(แบบ สม.๑)๓. ใบอนุญาตประกอบกิจการรับทำการเก็บขนหรือกำจัดสิ่งปฏิกูลและขยะมูลฝอยโดยทำเป็นธุรกิจหรือโดยรับผลประโยชน์ตอบแทนด้วยการคิดค่าบริการในเขตองค์การบริหารส่วนตำบลท่าโรง(แบบ สม.๒)๔. คำขอต่ออายุใบอนุญาตประกอบกิจการรับทำการเก็บขนหรือกำจัดสิ่งปฏิกูลและขยะมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการในเขตองค์การบริหารส่วนตำบลท่าโรง(แบบ สม.๓)๕. คำขออนุญาตต่างๆ (แบบ สม.๔)(ดูข้อมูลจากภาพกฎหมาย)ปวันวิทย์/จัดทำ๒๐สิงหาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๓๑ ง/หน้า ๒๓๐/๘ มิถุนายน ๒๕๖๑